Bolga
Store norske leksikon,Geografi,Norges geografi,Nordland,Meløy
Bolga er en øy i Meløy kommune, Nordland fylke. Øya er den ytterste av øyene i kommunen med fast bosetting.
Øya er 2,4 kvadratkilometer stor, og teller 91 innbyggere ved inngangen til 2021.Den nordvestre delen av øya er berglendt med høyeste fjell Bolgtinden, på 338 meter over havet. Den sørvestre delen hører til strandflaten. Det går hull tvers gjennom Bolgtinden.Det drives fiske og noe jordbruk på Bolga. Øya ligger like vest for skipsleia. Det er ferjeforbindelser med Meløysund på Meløya, Støtt, Vassdalsvik og Ørnes på fastlandet.Det er også hurtigbåtforbindelse med de mindre øyene. Øya har en del turisttrafikk, og har gjestegård.Navnet Bolga er antagelig opprinnelig fjellnavn, i slekt med belg og norrønt bolginn, 'hovne opp', og sikter antagelig til formen på fjellene på øya. Kart  Les mer i Store norske leksikon Norsk fiskerihistorie Norges geografi Norges befolkning Nordland